CELEX: 32016D1811
Language: el
Date: 2016-10-11 00:00:00
Title: Εκτελεστική απόφαση (ΕΕ) 2016/1811 της Επιτροπής, της 11ης Οκτωβρίου 2016, για την τροποποίηση του παραρτήματος II της απόφασης 93/52/ΕΟΚ όσον αφορά την αναγνώριση της επαρχίας Brindisi στην περιφέρεια Puglia της Ιταλίας ως επίσημα απαλλαγμένης από τη βρουκέλλωση (B. melitensis) [κοινοποιηθείσα υπό τον αριθμό C(2016) 6290] (Κείμενο που παρουσιάζει ενδιαφέρον για τον ΕΟΧ)

13.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 276/11
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1811 ΤΗΣ ΕΠΙΤΡΟΠΉΣ
   της 11ης Οκτωβρίου 2016
   για την τροποποίηση του παραρτήματος II της απόφασης 93/52/ΕΟΚ όσον αφορά την αναγνώριση της επαρχίας Brindisi στην περιφέρεια Puglia της Ιταλίας ως επίσημα απαλλαγμένης από τη βρουκέλλωση (B. melitensis)
   
      
         [κοινοποιηθείσα υπό τον αριθμό C(2016) 6290]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (1), και ιδίως το παράρτημα A κεφάλαιο 1 τμήμα II,
   Εκτιμώντας τα ακόλουθα:
   
               (1)
            
            
               Η οδηγία 91/68/ΕΟΚ καθορίζει τους όρους υγείας των ζώων που διέπουν το εμπόριο αιγοπροβάτων στην Ένωση. Καθορίζει τους όρους υπό τους οποίους τα κράτη μέλη ή οι περιοχές τους αναγνωρίζονται ως επίσημα απαλλαγμένα από τη βρουκέλλωση.
            
         
               (2)
            
            
               Στο παράρτημα II της απόφασης 93/52/ΕΟΚ της Επιτροπής (2) παρατίθενται οι περιοχές των κρατών μελών οι οποίες αναγνωρίζονται ως επισήμως απαλλαγμένες από τη βρουκέλλωση (B. melitensis) σύμφωνα με την οδηγία 91/68/ΕΟΚ. Το άρθρο 2 σημείο 14 της οδηγίας 91/68/ΕΟΚ ορίζει τον όρο «περιοχή» για την Ιταλία ως τμήμα της επικράτειας του συγκεκριμένου κράτους μέλους το οποίο περιλαμβάνει, μεταξύ άλλων, τουλάχιστον μία «provincia» (επαρχία).
            
         
               (3)
            
            
               Η Ιταλία υπέβαλε στην Επιτροπή έγγραφα με τα οποία αποδεικνύεται η συμμόρφωση με τους όρους που προβλέπονται στην οδηγία 91/68/ΕΟΚ, προκειμένου η επαρχία Brindisi στην περιοχή (περιφέρεια) Puglia να αναγνωριστεί ως επισήμως απαλλαγμένη από τη βρουκέλλωση (B. melitensis). Μετά από αξιολόγηση των εγγράφων που υπέβαλε η Ιταλία, η επαρχία Brindisi στην περιφέρεια Puglia θα πρέπει να αναγνωριστεί ως επισήμως απαλλαγμένη από τη βρουκέλλωση (B. melitensis).
            
         
               (4)
            
            
               Ως εκ τούτου, η εγγραφή στο παράρτημα II της απόφασης 93/52/ΕΟΚ όσον αφορά την Ιταλία θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 93/52/ΕΟΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 11 Οκτωβρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 46 της 19.2.1991, σ. 19.
   
      (2)  Απόφαση 93/52/ΕΟΚ της Επιτροπής, της 21ης Δεκεμβρίου 1992, που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλλωση (Βr. melitensis) και που τους αναγνωρίζει το καθεστώς κράτους μέλους ή περιοχής επίσημα απαλλαγμένης από την ασθένεια αυτή (ΕΕ L 13 της 21.1.1993, σ. 14).
   
      ΠΑΡΑΡΤΗΜΑ
      Στο παράρτημα II της απόφασης 93/52/ΕΟΚ, η εγγραφή όσον αφορά την Ιταλία αντικαθίσταται από το ακόλουθο κείμενο:
      «Στην Ιταλία:
      
                  —
               
               
                  Περιφέρεια Abruzzo: επαρχία Pescara,
               
            
                  —
               
               
                  Επαρχία Bolzano,
               
            
                  —
               
               
                  Περιφέρεια Emilia-Romagna,
               
            
                  —
               
               
                  Περιφέρεια Friuli-Venezia Giulia,
               
            
                  —
               
               
                  Περιφέρεια Lazio,
               
            
                  —
               
               
                  Περιφέρεια Liguria,
               
            
                  —
               
               
                  Περιφέρεια Lombardia,
               
            
                  —
               
               
                  Περιφέρεια Marche,
               
            
                  —
               
               
                  Περιφέρεια Molise,
               
            
                  —
               
               
                  Περιφέρεια Piemonte,
               
            
                  —
               
               
                  Περιφέρεια Puglia: επαρχία Brindisi,
               
            
                  —
               
               
                  Περιφέρεια Sardegna,
               
            
                  —
               
               
                  Περιφέρεια Toscana,
               
            
                  —
               
               
                  Επαρχία Trento,
               
            
                  —
               
               
                  Περιφέρεια Umbria,
               
            
                  —
               
               
                  Περιφέρεια Valle d'Aosta,
               
            
                  —
               
               
                  Περιφέρεια Veneto.»